लीबिया में हालात बिगड़े, गद्दाफी के भागने की खबर  
लीबिया के सरकारविरोधी प्रदर्शनकारियों ने देश के कई शहरों पर नियंत्रण कर लिया और पहली बार राजधानी त्रिपोली तक पहुंच गए।
लीबिया के सरकारविरोधी प्रदर्शनकारियों ने देश के कई शहरों पर नियंत्रण कर लिया और पहली बार राजधानी त्रिपोली तक पहुंच गए। इस तरह की खबरें आ रही हैं कि देश के नेता मुअम्मर गद्दाफी देश छोड़कर भाग गए हैं।  चार दशकों से चल रहे गद्दाफी की सरकार के खिलाफ लोगों का असंतोष बढ़ता जा रहा है। सरकार ने भी प्रदर्शनकारियों का दमन शुरू कर दिया है। सरकारी टेलीविजन ने खबर दी कि लीबिया के सुरक्षा बलों ने आतंकवादियों के गढ़ के खिलाफ अभियान शुरू किया है।  इस तरह की भी खबरें हैं कि कुछ सैन्य विमानों ने राजधानी त्रिपोली में प्रदर्शनकारियों पर ऊपर से गोलीबारी की। उत्तरी अफ्रीका के इस तेल संपन्न राष्ट्र में सभी वायरलेस संचारों के भी काटे जाने की खबर है।